**Tema: Frokostpausen**

Frokostpausen er på mange arbejdspladser centralt for det sociale liv, men kan være udfordrende og udmattende, når man har høretab. Hvordan håndterer I det, og kan man gøre det lettere?

Mulige spørgsmål

Hvor mange af jer oplever, at frokostpausen er udfordrende og ikke føles som den pause, den er for normalthørende?

* Hvordan påvirker det jer mentalt, at det kan være svært at være med i de sociale frokostsnakke?
* Er der nogle af jer, der har valgt at trække jer helt fra frokostpausen?
* Hvis ja, har det så haft betydning for jeres følelse af at være en del af fællesskabet på arbejdspladsen?
* Er der nogle af jer, der gør noget aktivt for at frokostpausen bliver lettere at deltage i?

(Spørgsmål til dem der gør noget)

* Hvilke strategier benytter I?
* Hvilke strategier synes I fungerer bedst og er der omvendt noget I ikke har haft held med?
* Hvordan har jeres kolleger reageret på jeres strategier?
* Har I ud fra jeres erfaringer nogle anbefalinger til andre som endnu ikke har nogle strategier for frokostpausen?

(Spørgsmål til dem der ikke gør noget)

* Kunne der være noget inspiration at hente i det de andre siger og har sagt i dag?
* Kunne I inden næste møde have mod på at afprøve nogle af idéerne?